Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 267

4. évfolyam Az Irodalom tanulásának céljai a 4. évfolyamon Az irodalmi művek mimetizálása fejleszti a tanulók verbális és nem-verbális kommunikációs képességeit, lehetővé teszi, hogy „aktív viszonyba” kerüljenek műalkotásokkal, a közös játék biztosítja számukra a csoportos alkotás élményét. Az irodalmi műelemzés célja, hogy a tanulók a művekben megjelenített élethelyzetek, érzelmek, emberi kapcsolatok megértése mellett az irodalmi kifejezésformákat is megismerjék, ezáltal a műalkotások jelentése mélyebben feltáruljon számukra, s tudatos irodalomolvasóvá válhassanak. A vers- és prózamondás tanulása azt a célt szolgálja, hogy a tanulók a tevékenység gyakorlása eredményeként képesek legyenek mások (társaik és ismerős felnőttek) számára hiteles és élményt nyújtó produkciót nyújtani. Az irodalom olvasásával kapcsolatos szokások alakításával a tanulók számára életközelbe hozható az irodalom. Ez kedvező attitűdöt teremt az irodalom iránt, mivel az életkorral releváns tevékenységek végzését ajánlja a tanulók számára, nem „kötelező” jelleggel. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. IRODALMI MŰVEK MIMETIZÁLÁSA IRODALMI MŰVEK MIMETIZÁLÁSA 1. Epikus művek Epikus művek (mesék, elbeszélések, balladák) jelenetekre bontása, majd eljátszása A mimetizáláshoz segítséggel jelenetekre tudja bontani az ismert epikus műveket. A közös játékban érdeklődéssel vesz részt. A mimetizáláshoz önállóan jelenetekre tudja bontani az ismert epikus műveket. A közös játékban érdeklődéssel vesz részt. A játék során önálló és eredeti rögtönzésre képes. MÁS 2. Lírai művek Irodalmi élményszerzés versek szövegének reprodukálása és mimetizálása révén A mimetizáláshoz segítséggel jelenetekre tudja bontani az ismert verseket. A közös játékban érdeklődéssel vesz részt. A mimetizáláshoz önállóan jelenetekre tudja bontani az ismert verseket. A közös játékban érdeklődéssel vesz részt. A játék során önálló és eredeti rögtönzésre képes. II. IRODALMI MŰVEK ELEMZÉSE IRODALMI MŰVEK ELEMZÉSE 1. Irodalmi művek elemzése a művek által közvetített világkép megértése végett Irodalmi művek elemzése a művek által közvetített világkép megértése végett 2006/20/II. szám 1.1. a lírai művek által közvetített társadalom- és emberszemlélet megismerése témakörök:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes